ZAPISNIK

5. seje **SVETA ZAVODA** Vrtca Tržič, ki je bila v sredo, 6. 10. 2021, ob 18. uri v enoti Palček

Prisotni člani sveta zavoda:

Petra Bodlaj – predstavnica zaposlenih Vrtca Tržič, predsednica Sveta zavoda Vrtca Tržič, Anže Perčič – predstavnik občine ustanoviteljice, namestnik predsednice Sveta zavoda Vrtca Tržič, Tina Golmajer – predstavnica zaposlenih Vrtca Tržič, Špela Štefe – predstavnica zaposlenih Vrtca Tržič,

Drugi prisotni: Tatjana Blaži – ravnateljica Vrtca Tržič, Andreja Gimpelj Kovačič – pomočnica ravnateljice Vrtca Tržič, Andreja Stanek – sindikalna zaupnica Vrtca Tržič

Opravičeno odsotni: Andreja Pogačnik – predstavnica zaposlenih Vrtca Tržič, Ivan Kokalj – predstavnik občine ustanoviteljice, Primož Uranič – predstavnik zaposlenih Vrtca Tržič

Drugi odsotni: Manca Gašperin – predstavnica občine ustanoviteljice, Hati Matijaševič – predstavnica staršev, Anja Bakarič – predstavnica staršev, Katja Potrebuješ – predstavnica staršev

Zapisnikar seje je Kristina Lindav, tajnica vrtca.

Dnevni red:

1. Pregled zadnjega zapisnika, realizacija sklepov zadnje seje (Petra Bodlaj)
2. Potrditev Letnega delovnega načrta Vrtca Tržič za šolsko leto 2021/2022 (priloga 1) (Tatjana Blaži)
3. Predlog za imenovanje Komisije za sprejem otrok v vrtec (Tatjana Blaži)
4. Sprememba Pravilnika o notranji organizaciji in sistemizaciji delovnih mest v Vrtcu Tržič (Tatjana Blaži)
5. Pobude, predlogi, vprašanja.

**Ad 1.**

Predsednica Sveta zavoda Vrtca Tržič Petra Bodlaj je vse prisotne pozdravila in ugotovila, da svet ni sklepčen, saj ni prisotnih več kot pol članov, zato sklepov ne more sprejemati.

Predstavila je dnevni red in predlagala spremembo, dodatno 4. točko.

Prisotni so se strinjali, da se vsebinsko predstavi zadeve, predvidevane za sejo, brez sprejemanja sklepov. Predlogi sklepov bodo poslani članom sveta zavoda s korespondenčno sejo 7. 10. 2021.

Pri pregledu zapisnika ni bilo pripomb.

**Ad 2.**

Ravnateljica je pri predstavitvi Letnega delovnega načrta Vrtca Tržič za šolsko leto 2021/2022 (poslan kot gradivo za sejo) izpostavila:

- Šolsko leto je vrtec začel s 30 oddelki, v novembru se predvideva odprtje 31. oddelka v Kovorju, v januarju pa 32. oddelka v Pristavi. Večina otrok bo tako sprejeta. Prek poletja je delo teklo mirno, enota Deteljica je tudi polepšana.

- Delo v novem šolskem letu poteka po B modelu in upoštevamo vsa priporočila NIJZ-ja. Želimo si čim bolj normalno leto.

- Rdeča nit tega šolskega leta je »pogovarjajmo se«, torej izboljšave komunikacije na vseh relacijah.

- Pri evalvaciji preteklega šolskega leta so ravnateljica in pomočnici ravnateljice ugotovile, da bi bili lahko več pomoči in podpore deležni posebno mladi strokovni delavci, zato se je oblikoval aktiv za mlade sodelavce, ki bodo tako imeti podporo pri sprotnih zadevah, evalvaciji in vseh morebitnih šibkih točkah.

- Cena vrtca se je ob koncu preteklega šolskega leta dvignila, predvsem na račun povečanih stroškov dela. Vrtec se srečuje tudi z vse višjimi stroški sanitetnega materiala, ki je le delno sofinanciran, zato se z občino ustanoviteljico dogovarja, da bi se cena preračunavala na tri mesece.

- S sredstvi za obogatitvene dejavnosti se omogočajo lepa doživetja za otroke (pravkar izvedena glasbena predstava Na dvorišču, tudi muzikal Lile Prap bo za starejše oddelke, potekajo obiski Kekčeve dežele). Načrtuje se tečaj plavanja, prav tako smučarski tečaj, gibalne urice, pravljična joga, urejanje vrtičkov, obiski predstav, muzejev, razstav, knjižnice. Tudi Tek po ulicah je bil uspešno izveden. V decembru se načrtuje novoletni bazar, pri čemer se bo zbiralo prostovoljne prispevke za dobrodelne namene.

- Spremljanje strokovnega dela s strani ravnateljice in pomočnice ravnateljice bo potekalo tudi v tem šolskem letu, tudi zelo zaželeno medsebojno spremljanje se bo izvajalo v večji meri. Vrtec sodeluje kot pogodbeni partner izobraževalnim ustanovam za izvedbo praktičnega usposabljanja, pri čemer se je potrebno angažirati, a to ravnateljica gleda kot dobro uvedbo bodočih sodelavcev v delo.

- Projekti, v katerih vrtec sodeluje, so Samoevalvacija in profesionalni razvoj strokovnih delavcev, Korak za korakom (načrtovan je obisk Vrtca Idrija), dejavnosti s področja prometa, Zdravje v vrtcu, Eko šola, gozdna pedagogika, preventivna dejavnost za preprečevanje nasilja, CAP, Reggio Emilia, pri mednarodnem sodelovanju si vrtec prizadeva za sodelovanje zaradi širine pogleda na strokovno delo, prijavljamo se na projekte MIZŠ itd.

- Že lani se je načrtovalo srečanja za starše, letos bodo izvedena, s pričetkom že v oktobru.

- Program izobraževanja zaposlenih se je že pričel izvajati. Tudi tu je rdeča nit komunikacija in prva predavateljica je bila Ksenija Benedetti.

Glasovanje o potrditvi Letnega delovnega načrta Vrtca Tržič za šolsko leto 2021/2022 bo izvedeno korespondenčno.

**Ad 3.**

Ravnateljica je povedala, da se mora po preteku mandata na novo imenovati Komisije za sprejem otrok v vrtec in povedala, da je Sveta staršev Vrtca Tržič predlagal Brigito Dobre, ravnateljica pa svetu zavoda v potrditev predlaga Natašo Brzin, svetovalno delavko, ki je močno vpeta v vpis in sprejem otrok v vrtec.

Glasovanje o predlogu bo izvedeno korespondenčno.

**Ad 4.**

Ravnateljica je povedala, da se vrtec sooča s kadrovsko problematiko na področju hišnikov. Ob iskanju novega hišnika se na razpis prijavijo kandidati, ki ustrezajo za delo hišnika, a njihova izobrazba ni prave smeri. Posvetovali so se z revizijsko službo, kjer so svetovali spremembo navedb v sistemizaciji.

S to spremembo vrtec želi urediti izobrazbene pogoje za delovni mesti (DM) HIŠNIK IV in HIŠNIK V, in sicer pri DM HIŠNIK IV le srednja poklicna izobrazba (prej: srednja poklicna izobrazba – tehnične, proizvodne ali gradbene smeri), pri DM HIŠNIK V pa srednja strokovna izobrazba, srednja splošna izobrazba (prej: srednja strokovna izobrazba, srednja splošna izobrazba – tehnične, proizvodne ali gradbene smeri). Pravilnik o sistemizaciji in notranji organizaciji delovnih mest v Vrtcu Tržič se v tem primeru spremembe spremeni zgolj v Prilogi 1, ki se zamenja. Pridobljeno je bilo soglasje občine ustanoviteljice ter pozitivno mnenje sindikata vrtca.

Glasovanje o predlogu bo izvedeno korespondenčno.

**Ad 5.**

Ravnateljica je povedala, da se bosta z računovodkinjo udeležili prihajajoče seje občinskega sveta in predstavili tekoče delo.

Predstavnica sindikata Andreja Stanek je povedala, da je v pripravi predlog zakona o spremembah in dopolnitvah Zakona o organizaciji in financiranju vzgoje in izobraževanja, iz katerega sledi, da bo svet zavoda vrtca sestavljalo več predstavnikov ustanovitelja in manj predstavnikov zaposlenih v primerjavi za današnjo sestavo.

Seja se je zaključila ob 18.45.

Zapisnikar: Predsednica Sveta zavoda Vrtca Tržič

Kristina Lindav Petra Bodlaj